53 प्रतिभावान विद्यार्थियों को दिए चांदी के मैडल
राजकीयआदर्श उच्च माध्यमिक स्कूल गोगेलाव में शनिवार को प्रतिभा सम्मान समारोह हुआ। स्कूल के 53 प्रतिभावान विद्यार्थियों को गांव के भामाशाह ने चांदी के मैडल देकर सम्मानित किया। कार्यक्रम के मुख्य अतिथि नागौर सीओ ओमप्रकाश गौतम थे। विशिष्ट अतिथि पार्षद अशोक कुमार ललवानी, भामाशाह संतोष कुमार बोथरा रवि कुमार बोथरा, सरपंच प्रतिनिधि पुखराज जांगू थे। समारोह में राज्य स्तर पर विभिन्न प्रतियोगिताओं में भाग लेने वाले खिलाड़ियों और कक्षा में अव्वल रहने वाले विद्यार्थियों को सम्मानित किया गया।
मुख्य अतिथि सीओ ओमप्रकाश गौतम ने कहा कि गांव में प्रतिभाओं की कमी नहीं है। उन्होंने प्रतिभाओं का हौसला बढ़ाने की सलाह दी। अशोक कुमार ललवानी ने कहा कि पढ़ाई के साथ ही खेल का भी जीवन में महत्वपूर्ण स्थान है। सरपंच प्रतिनिधि पुखराज जांगू ने कहा की गांव के बाहर से स्कूल आने वाले विद्यार्थियों के लिए जल्द ही टैक्सी की व्यवस्था की जाएगी। विद्यालय स्टाफ की ओर से भामाशाह बोथरा का स्वागत किया गया।
मंच संचालन वंदना शर्मा और आनंद सिंह ने किया। इस मौके पर देवेंद्र जोशी, पूर्व छात्रसंघ अध्यक्ष रेखा बेड़ा, नवलाराम जांगू, प्रधानाचार्य सुशीला व्यास, डूंगरराम खिलेरी, विवेक टेक्नो स्कूल की प्रधानाचार्य प्रीति ढल्ला, सरस्वती बाल निकेतन स्कूल के प्रधानाचार्य ब्रज सुंदर स्वामी, विवेकानंद स्कूल के निदेशक ओंकारनाथ सिद्ध, भवानी सिंह, डॉ. शेर मोहम्मद, चैन सिंह, राकेश मीणा और शारीरिक शिक्षक हनुमान सिंह आदि मौजूद थे।
वार्षिकोत्सवपुरस्कार वितरण आज
बासनी|कस्बेके मदरसा अहले सुन्नत गौसिया उच्च प्राथमिक विद्यालय में वार्षिक उत्सव पुरस्कार वितरण समारोह आज मनाया जाएगा। मदरसा संचालक मोहम्मद रफीक अशरफी ने बताया कि समारोह को लेकर सभी तैयारियां पूरी कर ली गई है। समारोह दोपहर 2 बजे शुरू होगा। इसमें मुख्य अतिथि राजस्थान मदरसा बोर्ड की चेयरमैन मेहरूनिशां टाक होगी। समारोह की अध्यक्षता विधायक हाजी हबीबुर्रहमान करेंगे। मदरसा कमेटी के सदर हाजी अल्लाबक्ष और सह सचिव मोहम्मद तारिक ने बताया कि समारोह में नागौर जिला अल्पसंख्यक कल्याण अधिकारी मोहम्मद अयूब, कार्यक्रम अधिकारी बशीर खान, जिला शिक्षा अधिकारी सीताराम गर्ग, नागौर नगर परिषद के सभापति कृपाराम सोलंकी, उप सभापति इस्लामुद्दीन, मदरसा बोर्ड के सदस्य मास्टर मोहम्मद सलीम सिलावट, अब्दुल राशिद खान के अलावा नागौर स्थानीय मेहमान भी शिरकत करेंगे। विद्यालय के मेंबर सईद गहलोत और मोहसीन अशरफी ने बताया कि विद्यालय के विद्यार्थी प्रोग्राम पेश करेंगे और बेहतरीन प्रोग्राम पेश करने वाले विद्यार्थियों को पुरस्कृत किया जाएगा। समारोह में नागौर, कुम्हारी बासनी के लोग भी शामिल होंगे।
जायल|कस्तूरबागांधी राजकीय बालिका विद्यालय में किशोरी बाल मेले का आयोजन शनिवार को आयोजित किया गया। कार्यक्रम में मुख्य अतिथि सरपंच सुनीता खटीक रही। इस मौके पर बीईईओ बीरजूसिंह, उप सरपंच जतिन रिणवां, पंचायत समिति सदस्य राकेश चोटिया के साथ अन्य अतिथियों ने मेले में लगाई गई प्रतियोगिताओं की स्टॉलों का अवलोकन किया। इस मौके पर विद्यालय की छात्राओं की ओर से सांस्कृतिक कार्यक्रमों की प्रस्तुतियां दी गई।
मारवाड़ मूंडवा. खुड़खुड़ा खुर्द स्कूल में विद्यार्थियों को विदाई देते हुए।
गोगेलाव. राजकीय आदर्श उमावि में विद्यार्थियों को मैडल देकर सम्मानित करते अतिथि।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva